google/wiki40b huggingface dataset:
Hans Peter Jebsen

Privatliv

De to andre arvingene til Jebsen rederi er Hans Petter Jebsens brødre, Kristian Jebsen og Jan Henrik Jebsen, men sistnevnte solgte seg betydelig ned i rederiet i 2006.
Hans Peter Jebsen er sønn av skipsreder Kristian Gerhard Jebsen (1927–2004).
Skogsvinerot

Utbredelse

Planten trives rundt hager, kulturmark, gårder, skogsveier, på hogstfelt, i løvskog og skogsbryn. 
Skogsvinerot vokser i Finland og Sverige opp til midt i Bottenviken, og i Danmark over hele landet. I Norge går planten langs kysten nord til Troms. Den er sparsom i innlandet og fraværende i høyfjellet – i Gol går den opp til 970 moh.
Beleiringen av Lille i 1708

Beleiringen av Lille (12. august - 10. desember 1708) var en viktig operasjon i 1708 under den spanske arvefølgekrigen. Etter et standhaftig forsvar i 120 dager kapitulerte den franske garnisonen i byen og festningen Lille, kommandert av marskalk Boufflers for styrkene til Hertugen av Marlborough og prins prins Eugene.
Beleiringen ble kjent i sin samtid som  l'affaire des poudres («kruthendingen»), hvor Chevalier de Luxembourg med 2 000 kavalerister passerte gjennom de allierte linjene og klarte å levere 40 000 pund krutt til forsvarerne.
Beleiringen var mulig fordi en fransk armé ble utslettet i slaget ved Oudenarde og ved at en førte i land ved Ostend store mengder ammunisjon og mat etter slaget ved Wijnendale. Under det meste av felttoget kommanderte Eugene styrken som beleiret Lille, mens Marlborough kommanderte styrkene som dekket disse mot franskmennene i området. I en kort periode sent i september, etter at Eugene ble skadet den 21., tok Marlborough kommandoen over både omringerne  og dekningsstyrken.
Den 22. oktober gikk de allierte inn i byen med enorme tap, 12 000 mann. Boufflers holdt ut  motstanden fra citadellen i Lille i flere uker, og påførte de allierte ytterligere tap på 4 000 mann. Mens den dyktige manøvreringen til de allierte frustrerte franskmennene som prøvde å redde den dyrebare festningen—den siste viktige franske bastionen nord i Flandern—førte det heltemodige forsvaret til Boufflers at beleiringen varte godt inn i vinteren, frem til at en ikke lenger kunne utføre tokt mot Frankrike det året. Det franske forsvaret i Lille trakk seg tilbake med full krigsære.
Med tapet av Lille forsvant det franske nærværet i Nord-Flandern, og de allierte vendte seg mot Gent, og tok byen sent i desember. En invasjon Frankrike sommeren etter langs den åpne korridoren gjennom Lille, stoppet derimot opp med det blodige slaget ved Malplaquet.
Grunnkretser i Ulvik kommune

Grunnkretser i Ulvik kommune er delområder og grunnkretser som seksjonerer Ulvik kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Pasiphyle

Utseende

En middelsstor, slank, gulbrun og svart trebukk med reduserte dekkvinger. Hodet er litt snuteaktig forlenget. Antennene er litt over halvparten så lange som kroppen, tynne og gulbrune. Pronotum er tønneformet, litt lengre enn bredt, dekkvingene er tilspissede og rekker til rundt to tredjedeler av bakkroppens lengde. Beina har tykke, klubbeformede lår. Hodet er svart, pronotum er svart med to lyse lengdestriper, dekkvingene for det meste gulbrune, beina med rødbrune lår.

Utbredelse

Arten er utbredt i det østlige Brasil.
Svovelkis

Bruk

Svovelkis var tidligere en viktig kilde for fremstilling av svoveldioksid og svovelsyre. I 1848 fant bergmester Wilhelm Mathias Sinding en metode for produksjon av svovelsyre og dette kom i gang ved Lysaker Kemiske Fabrik i 1858. I dag er alle gruvene nedlagt fordi driften ikke lenger er lønnsom.  Eksempel er Folldal Gruver, Grong Gruber, Sulitjelma Gruber, Bleikvassli Gruver, Bjørkåsen gruver, Skorovas gruver og Løkken Verk 
Kobberkis ligner på svovelkis, men har en litt sterkere gulfarge, fordi det også inneholder kobber. Kobberinnholdet gjør kobberkis mykere enn svovelkis. Kobberkis har formelen CuFeS₂, det vil si at mineralet inneholder kobber, jern og svovel. 
Gull er et grunnstoff, et metall og ligner mye på grunn av fargen. Mens ekte gull er ganske mykt, er svovelkis veldig hardt og lar seg ikke risse med kniv. Gull har formelen Au.
Markasitt har en litt mer grønn strekfarge og er oppbygd med en rombisk krystallform. Markasitt ligner veldig på svovelkis og har samme formel: FeS₂.
David Thompson (kartograf)

Bakgrunn

Thompsons walisiske far døde da gutten bare var to år gammel. Moren meldte ham i en alder av syv år inn på Grey Coat School i nærheten av  Westminster Abbey.

Hudson's Bay Company

Da han var 14, ble Thompson kontorhjelp hos Hudson’s Bay Company, og de sendte ham avsted. I september 1784 ankom han Churchill ved Hudson Bay. De neste to årene tilbragte han ved breddene av Hudson Bay i produksjonsstasjonene i Churchill og York. Deretter arbeidet han i enkelte handelsstasjoner langs Saskatchewan River.

North West Company

I 1797 sluttet Thompson i Hudson’s Bay Company og begynte å arbeide for North West Company. Han grunnla handelsstasjoner i det som nå er det vestlige Canada og USA. De kartene han utviklet over området øst for Kaskadefjellene som ble drenert av Columbia River og dens sideelver, var av så høy kvalitet og stor detaljrikdom at de skulle beholde sin gyldighet og bruksverdi til henimot midten av 1900-tallet.
Fra 1792 til 1812 utforsket og kartla han områdene øst for Hudson Bay og Lake Superior og til Rocky Mountains helt til de øvre løp av Columbia River, og elveløpene ned mot havet langs Stillehavet. Han var den første europeer som krysset de kanadiske Rocky Mountains, og kartla Columbia River fra dens kilder til dens munning. I dette øyemed tilbakela han en distanse på 88 000 km. Med dette fylte han en meget stor flekk på kartet over Canada, i nordvest.
Den amerikanske sjøfareren Robert Gray var den første hvite mann som oppdaget Columbia River. Det var den 11. mai 1792. Lewis-og-Clark-ekspedisjonen oppdaget i 1805 en landvei fra øst og over fjellene til elvens munning.
I juni 1807 krysset han fra Rocky Mountain House over Howse Pass for første gang Rocky Mountains, og fulgte Blaeberry River til Columbia River, som han utforsket i retning dens kilder. 
I 1811 krysset Thompson Athabasca Pass (Athabasca River), for å utforske Columbia River ned til munningen, i håp om å kunne gjøre krav på disse områdene for den britiske krone. Den 15. juli 1811 nådde han ned til Astoria – fire måneder etter at amerikanerne var ankommet der og opprettet en handelsstasjon.
Han og hans folk anla en rekke handelsstasjoner vest for kontinentalskillet – i de nåværende statene Washington, Idaho og i Montana.
De områder som David Thompson tegnet kart over, omfatter 10 mill. km² villmark, og dermed en femtedel av kontinentet. Thompson River ble oppkalt etter ham. Hans samtidige – forskeren Alexander Mackenzie – sa at han trodde at det kartarbeide som Thompson hadde utført på ti måneder, ikke skulle ha vært mulig å gjøre for andre på to år.
Thompsons kart fra 1814 var så nøyaktig at den kanadiske regjering enn hundre år etter brukte det som basis for nye kart. Thompson målte også opp grensen mellom USA og Canada langs den 49. breddegrad.
Han giftet seg med Charlotte Small, en métis, og de fikk 13 barn.
I sine offentliggjorte dagbøker beskriver han i 1811 oppdagelsen av noen store fotavtrykk i nærheten av des som nå er stedet Jasper. Det ble spekulert at dette var avtrykk av bigfoot.
Thompson døde i 1857 i Montreal og ble gravlagt på Mont-Royal-gravlunden.
Trichius trilineatus

Utseende

En middelsstor (10-12 millimeter), kraftig, langbeint gullbasse. Arten ligner overflatisk på en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med brunlige, ulne hår. Dekkvingene er forkortede og dekker ikke det bakerste bakkroppsleddet, med gule og svarte tverrbånd, disse er vanligvis avbrutte i midten, men tegningen på dekkvingene er svært variabel.

Levevis

Larvene lever i morkent treverk eller hule løvtrær, utviklingen tar gjerne flere år. De voksne billene besøker ofte blomster.

Utbredelse

Arten er utbredt i Kina.
Yuji Okuma

Karriere

Yuji Okuma startet sin profesjonelle karriere i Kashiwa Reysol i 1991. Han har også spilt for Kyoto Purple Sanga og Avispa Fukuoka.
Marlborough Sounds

Historie

Ifølge maorisk tradisjon er Sørøya kanoen til Aoraki (eller Aorangi). Da Aoraki og brødrene hans padlet i Sør-Stillehavet, veltet kanoen og formet Sørøya. Aoraki/Mount Cook er det høyeste stedet på det hvelvede skroget, mens Marlborough Sounds er den sunkne baugen. I tidligere tider ga sundene ly og mat for maoriene. I stedet for å sette ut over åpne havområder, bar de kanoene over de lave eidene.
Kaptein James Cook brukte også området for ly og proviantering. Ship Cove ble base i 1770-årene, og han oppdaget en plante; Cook's scurvy grass (Lepidium oleraceum) som hadde et høyt innhold av vitamin C, og som kunne kurere skjørbuk.
Martin Østerdal

Martin Ulvestad Østerdal ((tidligere Vonstad Østerdal) født 29. november 1986 i Mo i Rana) er tidligere generalsekretær i Elevorganisasjonen og tidligere generalsekretær i Landsrådet for Norges barne- og ungdomsorganisasjoner.
Mellininae

Utseende

Forholdsvis slanke, middelsstore, oftest svarte og gule vepser. Bakkroppen har en tydelig "stilk".

Levevis

Ikke mye er kjent om biologien til denne gruppen, men i alle fall noen av artene graver yngleganger på sandige steder og forer larvene med fluer som de har fanget.
Wake Me Up When September Ends

Meningen bak sangen

Det har vært mange og heftige debatter rundt meningen bak sangen («det skjulte budskapet»), og mange mener det er en protestsang mot Terrorangrepet 11. september 2001. Likevel står sangen datert «sept. 10» i heftet med tekstene som følger med albumet American Idiot samtidig som sangen er spor 11 på albumet. Billie Joe Armstrong har bekreftet ovenfor publikum at sangen er ment som en sang til minne om faren som døde av spiserørskreft da Armstrong var 10 år (1982).
I denne balladen besøker Armstrong sin smertefulle barndom, og tenker på den dagen han mistet sin uskyldighet da faren døde. Som mange andre som har opplevd en slik traumatisk opplevelse, kom han seg nok aldri helt, og han nekter å tro at det er tyve år siden den septemberdagen, derfra linjene «Like my father's come to pass, / twenty years has gone so fast». Armstrong assosierer september med smerte, og vil derfor heller ikke binde seg opp til noe relatert til måneden, får han til å synge «As my memory rests / But never forgets what I lost / Wake me up when September ends»
Kristiansund-Oppdal Auto

Kristiansund-Oppdal Auto AS (KOA), tidligere skrevet Kristiansund-Opdal Auto AS, var et rutebilselskap med hovedkontor på Sunndalsøra.

Tidlig historie

Selskapet ble stiftet 17. mai 1915 under navnet A/S Sundal-Opdal Auto (SOA) og etablerte rutekjøring Sunndalsøra-Oppdal. Etter hvert ble det utstrakt samtrafikk med NSB over Oppdal stasjon.
Veinettet ble gradvis utbygd langs Sunndalsfjorden mot Kristiansund, og rutene ble forlenget i takt med dette. I 1932 tok selskapet navnet Kristiansund-Oppdal Auto AS (KOA) og selskapets hovedrute var i alle år Kristiansund–Tingvoll–Sunndalsøra–Oppdal.

Seinere utvikling

På 1970-tallet utvidet KOA godstrafikken. I 1970 fikk selskapet daglig godsrute Sunndalsøra-Oppdal-Trondheim, og det ble kjøpt i tre nye vogntog til denne trafikken. Trafikken i samtrafikk med Linjegods utviklet seg, og i 1973 satte KOA inn et nytt vogntog i trafikk Kristiansund-Oslo over Surnadal og Sunndalsøra. Det var tre ukentlige avganger i hver retning, og kjøringen ble delt mellom KOA og Surnadal Billag.
I 1982 ble selskapet fusjonert med Eira - Eidsvåg Billag A/S, Eidsvåg, som hadde rutene Molde–Eidsvåg–Sunndalsøra. I en overgangsfase var navnet KOA-EEB AS inntil Trollheimen Trafikk AS ble nytt navn i 1984.
I 1988 ble Trollheimen Trafikk AS fusjonert med Mørelinjen AS, Surnadal. Nytt navn ble Mørelinjen AS og hovedkontoret ble lagt til Sunndalsøra.
Fra 1998 ble Mørelinjen AS fusjonert inn i HOB Møre sammen med Molde Bilruter og Nordmøre Trafikkselskap. Det ble nytt eierskifte og navneendring til Team Møre, men i 2002 ble selskapet overtatt av Nettbuss, og Nettbuss Møre ble navnet videre i flere år. I alle år har selskapene hatt avdeling på Sunndalsøra som har hatt hovedansvaret for de lange personrutene: Krstiansund-Sunndalsøra-Oppdal og Trondheim-Surnadal-Krisiansund, og Trondheim-Surnadal-Molde over Halsa (E39) og over Sunndalsøra-Eidsvåg.

Dagens situasjon

Rutetrafikken Kristiansund-Oppdal i samtrafikk med NSB over Oppdal stasjon, som KOA drev i tidsrommet 1932-1982, har fortsatt videre. Siden 2002 har Nettbuss stått for trafikken. I 2015 ble rutene lagt på anbudskonkurranse, med oppstart 10. oktober 2016. Utfallet ble at Nettbuss fortsetter som operatør på denne strekningen.
Gesellschaft

Gesellschaft (tysk «selskap», «sammenslutning», «samfunn») er i sosiologien en av de to kategoriene for menneskelige forhold (den andre er gemeinschaft), introdusert av den tyske sosiologen Ferdinand Tönnies i 1887. Gesellschaft er en teoretisk idealtype for moderne, valgte samfunnsformasjoner, i motsetning til de tradisjonelle. Disse preges av løse og upersonlige bånd mellom mennesker, som en gjerne finner på markeder, der mennesker først og fremst ser på hverandre som byttepartnere og forsøker å dra økonomisk nytte av hverandre. Gesellschaft-relasjoner vil derfor karakteriseres ved individuell kalkulering, markedskonkurranse og avtalte kontrakter.
Lamba (Eysturoy)

Lamba, før 2011 Lambi (dansk: Lamhauge), er en bygd på Færøyene. Den ligger i enden av Lambavík på Eysturoys østkyst, og heller ikke langt fra Skálafjørður. Lambi er en del av Runavíkar kommuna. Husene i bygda følger veien gjennom en trang dal, og nede ved fjorden er det en liten fiskerhavn. På havna er det en stor stein som ingen ønsker å fjerne fordi den ifølge gammel folketro er bebodd av huldufólk. Selve bygda er rent historisk en bondebygd, og er første gang nevnt skriftlig i Hundebrevet fra 1300-tallet.
Nyttårsaften 1707 sank det danske handelsskipet «Norske Löwe» i Lambavík, og skipsklokken finnes i dag i Tórshavn domkirke. Mange dykkere har lett etter skipet gjennom årene, men de har ikke funnet noe av interesse. Det sies at skipet hadde en gullskatt ombord.
1. januar 2009 hadde Lamba 130 innbyggere, mot 116 i 1985.
Nerbyn

Nerbyn er et nabolag i Trondheim.
Strøket utgjør den nordlige delen av Midtbyen, det vil si området nord for Olav Tryggvasons gate. Navnet kommer av at strøket ligger lavere enn resten av Midtbyen.
Stanisław Poniatowski

Bakgrunn

Stanisław Poniatowski ble født i landsbyen under borgen Chojnik, som var del av Lillepolen.  Han var sønn av Franciszek Poniatowski (1640/50 - 1691-95), łowczy podlaski i 1680 og cześnik wyszogrodzki i 1690, og hans hustru Helena Niewiarowska, (død 1673/74). Han var barnebarn av Jan Poniatowski, som døde før 1676, skjønt det sirkulerte rykter om at han egentlig var sønn av hetmanen Jan Kazimierz Sapieha og en ukjent jødinne, som så ble adoptert av Franciszek.
Han gikk først på skole i Kraków, enten ved Krakówakademiet eller ved Nowodworskiskolen. Som trettenåring ble han sendt til Wien, og tilbragte to år der, og etterpå dro han til Serbia. Der meldte han seg til tjeneste for de keiserlige styrkers felttog mot ottomanene i Den store tyrkiske krig. Hav var adjutant til Michał Franciszek Sapieha, og kommanderte senere et kompani cuirassierer. Han deltok i slaget ved Zenta i 1697.
Etter Karlowitztraktaten av 1699, som avsluttet krigen, vendte han tilbake, til Litauen. Der giftet han seg med Teresa Woynianka-Jasieniecka, men dette ekteskapet fikk en brå slutt idet hun døde kort tid etter. Men ekteskapet hjalp på hans sosiale status. I 1700 deltok han i den litauiske borgerkrig som tilhenger av Sapieha-familien, og deltok i slaget ved Olkieniki. Her ble han tatt til fange, men klarte å flykte, og ble senere Sapiehas utsending til kong Karl XII av Sverige.

Kamp mot Russland

Stanisław Poniatowski innså den fare som truet Polen fra Det russiske keiserrike under tsar Peter I, og han sluttet seg derfor i 1702 til Karl XII og fulgte ham på hans russiske felttog. Han deltok i slaget ved Poltava og fulgte deretter Karl XII til Bender. I egenskap av ledende diplomat forsøkte han i Konstantinopel på kongens oppdrag å påvirke sultanen til å erklære krig mot Russland.
I 1719 vendte han tilbake til Polen. I 1731 ble han vojevod av Masovia og i 1752 kastellan av Kraków.

Forfatterskap

Stanisław Poniatowski er forfatter av blant annet to viktige bidrag til Karl XII-litteraturen: Remarques d'un seigneur polonais sur L'histoire de Charles XII, roi de Suède, par Monsieur de Voltaire, La Haie 1741, samt Le journal d'un frère d'armes de Charles XII, utgitt av Serge Gorianiow, Sankt Petersburg 1910.
Utopia

Utopia er i moderne språkbruk en betegnelse for det perfekte samfunn («et utopia»). Navnet ble først brukt av engelskmannen Thomas More som tittel på hans verk De Optimo Reipublicae Statu deque Nova Insula Utopia fra ca. 1516, vanligvis omtalt som «Utopia». More konstruerte ordet utopia fra gresk outopia («ingensteds») og eutopia («et godt sted»).

Thomas Mores Utopia

I sin bok, som opprinnelig ble skrevet på latin, beskriver More Utopia som et rasjonelt organisert samfunn, en republikk hvor all eiendom er felleseie. Utopia har få lover, og ingen advokater. Alle innbyggerne bidrar i fellesskap til jordbruket, men slaver tar seg av rutinearbeidet. Kunnskap og visdom dyrkes, men fellesskapets beste kommer foran moralske vurderinger. Livet er nøye regulert fra vugge til grav, gamle og syke blir eliminert. Underteksten er en kritikk av Mores samtidige England heller enn et alvorlig ment forsøk på å konstruere et perfekt samfunn, slik boken enkelte ganger beskrives.

Liknende begreper

På norsk brukes det avledede ordet utopi for å beskrive ideen om eller den litterære beskrivelsen av et perfekt samfunn. På engelsk må man gå omveien via adjektivet Utopian (for eksempel a Utopian idea/novel). 
Ordet dystopi (fra engelsk Dystopia, første kjente bruk i 1868, et anti-eutopia eller et «ikke-godt» sted) benyttes på norsk som «anti-utopi» eller beskrivelsen av det verst tenkelige samfunn.
Physodactylinae

Utseende

Middelsstore (5-20 millimeter), forholdsvis brede og hvelvede smellere. Hodet har store, litt utstående fasettøyne og store mandibler (kjever). Antennene er i alle fall delvis sagtakkede. På farge er de ganske variable.

Utbredelse

Gruppen er utbredt i Afrika (inkludert Algerie), Sør-Amerika og Sørøst-Asia.
TV Inter

TV Inter AS, etablert i 1992, er et norsk aksjeselskap som produserer kristne TV-programmer. Programmene har blitt (blir) sendt over NRK1 og TV 2. TV Inter er et av fellestiltakene i pinsebevegelsen i Norge.
Egil Svartdahls programmer Søndagsåpent og TV-pastoren, sendt på TV 2, er de mest kjente produksjonene.
Filadelfia Oslo eier 55% av aksjene i selskapet; Mediehuset, 35% og stiftelsen TV Inter Norge, 10% (tall fra 2007). TV Inters inntekter er hovedsakelig frivillige gaver fra menigheter og enkeltpersoner. Hovedkontoret ligger i Oslo, og daglig leder er Willy Ludvigsen.

Historie

Stiftelsen TV Inter Norge ble stiftet 16. februar 1987. Formålet var å «… drive evangelisering i Norge og andre land gjennom TV og video og virksomheter beslektet med dette.»
Pinsemenigheten Filadelfia Oslo startet med lokal-TV i Oslo, under navnet Filadelfia TV vinteren 1990–1991. I september 1991 ble det første programmet produsert og sendt over lokal-TV i Oslo. Det var programmet Under åpen himmel.

Visjon

TV Inter uttrykker i sin visjon at de «tror på viktigheten av å skape møteplasser for samtale om tro og verdier» og at dette kan gjøres med TV som media. Målet er å bryte ned fordommer mot kristen tro og personen Jesus, samtidig som de ønsker å bygge bro mellom kirken og de som befinner seg i kirkens ytterkant.
Pedro León

Personlig Liv

Leóns eldre bror, Luis León Sánchez, er profesjonell landeveissyklist. Hans andre bror, Antonio, spiller innendørsfotball.
León  er ikke etternavnet hans, men han bærer det som et etternavn til minne  om bestefaren og hans eldste bror, som begge døde i 2006. Han bruker ofte bare navnet León i  stedet León Sánchez. Han feirer sine mål ved å peke opp mot himmelen.
Benin under Afrikamesterskapet i friidrett 2012

Resultater (ufullstendig)

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Tunnelgatan

Tunnelgatan er en gate i Stockholm, som strekker seg mellom Sveavägen og Brunkebergstunneln.
Tidligere het gata Barnhus trädgårdsgata, etter barnehuset ved det nåværende Norra Bantorget. På 1600-tallet lå det en reperbane der. Det eneste gjenværende bolighuset i Tunnelgatan ligger i krysset Tunnelgatan/Luntmakargatan og ble oppført i perioden 1894–1896. Midt imot lå Grönwalls bryggeri og i krysset Sveavägen lå Pro Patria. Palmemordet skjedde ved Tunnelgatans åpning mot Sveavägen. Morderen flyktet opp trappene (se bildet).
Altibox

Historie

I 2001 etablerte Lyse Energi selskapet Lyse Tele. Selskapet begynte å legge fiberkabler hjem til kundene. Gjennom fiberkabelen fikk kundene tv, telefoni og internett. Målet var den gang å ha 28 000 privatkunder i egen region innen 2017.
Lyse utviklet en partnermodell med andre kraftselskap, og startet levering av fibertjenester over hele Norge.
Partnermodellen har vært viktig for Altibox sin vekst. I partnermodellen utvikler, leverer og forvalter Altibox AS produkter og tjenester frem til kunden, mens partnerne planlegger, bygger ut og vedlikeholder det lokale fibernettet. Det er partnerne som eier kundeforholdet, gjennomfører salg, fakturering og kundeservice, men Altibox AS har koblet nettene sammen til et nasjonalt stamnett og leverer tjenestene til partnerne.
Første partner ble signert i 2003. Partnerskapet har i løpet av årene vokst til over 40 partnere i Norge og Danmark.
Altibox som for fibervirksomheten ble etablert av Lyse i 2006. I 2009 byttet Lyse Tele AS navn til Altibox AS. Selskapet er 100 % eid av Lyse AS.
Ifølge det analysebyrået EPSI har Altibox fra 2009–2017 hatt de mest fornøyde og lojale kundene innen både digital-tv og bredbånd. I februar 2012 kåret organisasjonen Fibre-to-the-home Europe Altibox til Europas beste fiberoperatør.

Fibernettverk

Altibox tilbyr bredbånd med hastigheter opp til 10/10 Gbit/s. Fiberen er bygd opp med punkt-til-punkt-aksess. Siden 2010 har selskapet etablert sitt eget høykapasitetsbredbåndsnett som strekker seg gjennom 19 fylker,. Altibox sitt nett består av ring «Sør» og «Midt» som har en kapasitet på 8 TBit/s. De er splittet i 800 linjer som hver har kapasitet på 10 GBit/s.

Digital-TV

TV blir levert som IPTV via eget vlan. Det mulig å se TV i nettleser, på Android-telefoner nettbrett,, IOS-enheter og Apple TV.

IP-telefoni

Altibox tilbyr IP-telefoni til fastavgift med startavgift og tellerskritt til mobiltelefoner, spesialnummer og utenlandsnummer.